Document ID: /roh_data/filtered/fineweb-2-filterrobots_roh.jsonl.gz/52492

Il Cussegl dals chantuns ed il Cussegl naziunal n'èn anc betg sa cunvegnids co proceder cun ils tschains da locaziun da fatschentas ch'èn serradas pervi da la crisa da corona.
Il Cussegl dals chantuns vul ina reducziun parziala per fatschentas pitschnas. Questa proposta ha il Cussegl naziunal dentant refusà ed è cunquai giud maisa.
La Chombra gronda ha pretendì che fatschentas che la Confederaziun ha serrà duajan pajar mo 30% dals tschains da locaziun. Il medem mument duai vegnir stgaffì in fond en l'autezza da 20 milliuns francs per locaturs che vegnan en stretgas monetaras pervia da la reducziun dals tschains da locaziun.
Uss duajan las discussiun cuntinuar durant la sessiun da stad.